הצעת חוק לקריאה השנייה ולקריאה השלישית

**נספח מס' מ-835/א'**

**נוסח לדיון 9.11.14**

חוק פיקוח אלקטרוני על עצור ועל אסיר משוחרר על-תנאי (תיקוני חקיקה), התשע"ד–2014

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | פרק א' : תיקון חוק סדר הדין הפלילי (סמכויות אכיפה – מעצרים) | | | | | | | |
| תיקון חוק סדר הדין הפלילי (סמכויות אכיפה – מעצרים) | 1. | בחוק סדר הדין הפלילי (סמכויות אכיפה – מעצרים), התשנ"ו–1996[[1]](#footnote-1) (בחוק זה – חוק המעצרים) – | | | | | | | |
|  |  | (1) בסעיף 7 – | | | | | | | |
|  |  |  | (א) במקום כותרת השוליים יבוא "החזקת עצור"; | | | | | | |
|  |  |  | (ב) אחרי "יוחזק" יבוא "באחד מאלה:", הסיפה החל במילים "במקום מעצר" תסומן "(א)" ואחריה יבוא: | | | | | | |
|  |  |  |  | "(ב) במקום הפיקוח, כמשמעותו בהגדרה "מפוקח" שבסעיף 22א, לפי הוראות סימן ג'1". | | | | | |
|  |  | (2) בסעיף 9, אחרי סעיף קטן (ד) יבוא: | | | | | | | |
|  |  |  | "(ה) בסעיף זה, "עצור" – עצור המוחזק במקום מעצר, כמשמעותו בסעיף 7(א);"; | | | | | | |
|  |  | (3) בסעיף 12, אחרי "אותו אדם" יבוא "ובכלל זה מעצר בפיקוח אלקטרוני לפי הוראות סימן ג'1"; | | | | | | | |
|  |  | (4) בסעיף 21(א), אחרי "ההליכים המשפטיים" יבוא "ובכלל זה מעצר בפיקוח אלקטרוני"; | | | | | | | |
|  |  | (5) אחרי סעיף 22 יבוא: | | | | | | | |
|  |  | "סימן ג'1: מעצר בפיקוח אלקטרוני | | | | | | | |
|  |  | הגדרות | | | 22א. | בסימן זה –  אמצעי לפיקוח אלקטרוני-  (יוגדר בסיוע הגורמים במקצועיים) | | | |
|  |  |  |  |  |  | "החברה המפעילה" – חברה אחת או יותר, המקיימת אחר הוראות פקודת הטלגרף האלחוטי [נוסח חדש], התשל"ב–1972[[2]](#footnote-2), שעמה התקשרה המדינה, לשם אספקה והפעלה של אמצעי הפיקוח האלקטרוני, ולביצוע בקרה בכל הנוגע לפעולתם, בהתאם לנהלים שהורה השר לעניין זה; | | | |
|  |  |  |  |  |  | "המנהל" – מי שמונה לתפקיד מנהל הפיקוח האלקטרוני, לפי סעיף 22ח(א); | | | |
|  |  |  |  |  |  | "מפוקח" – עצור שבית המשפט הורה כי יהיה נתון במעצר בתנאי פיקוח אלקטרוני לפי הוראות סעיף 22ב, במקום שיקבע (בסימן זה – מקום הפיקוח), או אסיר שוועדת שחרורים החליטה לשחררו על-תנאי מנשיאת יתרת תקופת המאסר, בתנאי פיקוח אלקטרוני, בהתאם להוראות סעיפים 3 עד 5 ו-13 לחוק שחרור על-תנאי ממאסר, התשס"א–2001[[3]](#footnote-3) (בסימן זה – חוק שחרור על-תנאי);  "טכנאי הפיקוח האלקטרוני"- נציג החברה המפעילה שהנציב הסמיכו לפי סעיף\_\_\_לבצע עבודות התקנה, תיחזוק ובקרה של אמצעי לפיקוח אלקטרוני כמפורט בסעיף;  "הנציב"- נציב בתי הסוהר או סגנו, כהגדרתו בפקודת בתי הסוהר [נוסח חדש], התשל"ב–1971[[4]](#footnote-4) (להלן – פקודת בתי הסוהר)  "סייר הפיקוח האלקטרוני"- נציג החברה המפעילה שהנציב הסמיכו לפי סעיף\_\_\_\_לבצע פעולות סיור כמפורט בסעיף; | | | |
|  |  |  |  |  |  | "פיקוח אלקטרוני" – פיקוח באמצעים אלקטרוניים על עמידתו של עצור הנמצא במעצר במקום פיקוח או של משוחרר על-תנאי ממאסר, בתנאי המגביל את יציאתו ממקום מסוים או את כניסתו למקום מסוים; | | | |
|  |  |  |  |  |  | "השר" – השר לביטחון הפנים. | | | |
|  |  |  | | |  |  | | | |
|  |  | הסמכת בעלי תפקידים לביצוע  תפקידי פיקוח אלקטרוני | | | 22א1. | (א) | הנציב יסמיך את נציגי החברה המפעילה לביצוע תפקידי טכנאות וסיירות לשם תפעול הפיקוח האלקטרוני כדלקמן- | | |
|  |  |  |  |  |  |  | (1) | תפקידי טכנאות- בדיקת היתכנות התקנת אמצעי פיקוח אלקטרוני במקום פיקוח שנבדק עבור מי שמועמד להיות מפוקח, התקנת אמצעי כאמור במקום פיקוח שנקבע ובדיקת תקינותו של ציוד כאמור והכל על פי הוראות שהתקבלו ממנהל הפיקוח האלקטרוני או מי מטעמו; | |
|  |  |  |  |  |  |  | (2) | תפקידי סיירות- ביצוע ביקורים בבתי מפוקחים לפי הוראת מנהל הפיקוח האלקטרוני או מי מטעמו; | |
|  |  |  |  |  |  | (ב) | לא יוסמך לתפקידי טכנאות ותפקידי סיירות אלא מי שנתקיימו בו כל אלה- | | |
|  |  |  |  |  |  |  | (1) | הוא תושב ישראל ואין לו עבר פלילי; | |
|  |  |  |  |  |  |  | (2) | הוא עבר הכשרה מתאימה לביצוע אחד התפקידים האמורים כפי שקבע השר; | |
|  |  |  |  |  |  |  | (3) | מילוי התפקיד, לפי העניין, לא יוצר ניגוד עניינים עם עיסוקיו האחרים או עם ענייניו האישיים; | |
|  |  |  |  |  |  |  | (4) | הוא התחייב לשמירה על סודיות לגבי כל ידיעה שהגיעה אליו במילוי תפקידו. | |
|  |  |  |  |  |  | (ג) | טכנאי פיקוח אלקטרוני או סייר פיקוח אלקטרוני לא יגלה מידע שהגיע אליו עקב מילוי תפקיד שהוטל עליו לפי חוק זה ולא יעשה בו כל שימוש אלא לצורך ביצוע אותו תפקיד. | | |
| לשקול להוסיף אישור הכנסת |  |  |  |  |  | (ד) | השר יקבע כללים לביצועו של סעיף זה לרבות לעניין הכשרה של טכנאי פיקוח אלקטרוני וסייר פיקוח אלקטרוני וביצוע תפקידיהם לשם שמירה על פרטיותו של מי שמתגורר עם מפוקח במקום פיקוח. | | |
|  |  | החלטה על מעצר בפיקוח אלקטרוני | | | 22ב. | (א) מצא בית המשפט כי התמלאו התנאים למתן צו מעצר לפי הוראות סעיף 21(א), וכי לא ניתן להשיג את מטרת המעצר בדרך של שחרור בערובה כאמור בסעיף 21(ב)(1), רשאי הוא, בכפוף לשאר הוראות סעיף זה, להורות כי חלף החזקת העצור במקום מעצר, יימצא העצור במקום שיקבע ולמשך תקופה שיקבע, בתנאי פיקוח אלקטרוני (בחוק זה – מעצר בפיקוח אלקטרוני), אם התקיימו כל אלה: | | | |
|  |  |  |  |  |  |  | (1) הנאשם נתן את הסכמתו לכך; | | |
|  |  |  |  |  |  |  | (2) בית המשפט מצא כי בנסיבות המקרה מעצר בפיקוח אלקטרוני יאפשר את השגת תכלית המעצר, לאחר ששקל, בין השאר, את כל אלה: | | |
|  |  |  |  |  |  |  |  | (א) חומרת העבירה שבה מואשם הנאשם; | |
|  |  |  |  |  |  |  |  | (ב) עברו הפלילי של הנאשם; | |
|  |  |  |  |  |  |  |  | (ג) אם נעצר הנאשם במעצר בפיקוח אלקטרוני בעבר – האם עמד בתנאי הפיקוח, בהתאם לדיווח שימסור התובע לעניין זה..  לחלופין: האם הפר את תנאי הפיקוח הפרה העולה כדי הפרה מהותית כהגדרתה בסעיף 22ט.[[5]](#footnote-5), בהתאם לדיווח שימסור התובע. | |
|  |  |  |  |  |  | (ב) על אף האמור בסעיף קטן (א), מצא בית המשפט כי יש לעצור את הנאשם – לא יוטל מעצר בפיקוח אלקטרוני לגבי מי שנאשם בעבירות המנויות בסעיף 21(א)(1)(ג), בעבירה לפי סעיפים 257, 258 ו-259 לחוק העונשין, בעבירה לפי סעיף 12 לחוק הכניסה לישראל, התשי"ב–1952‏4[[6]](#footnote-6), או בעבירה לפי סעיפים 2 עד 4 לחוק מאבק בארגוני פשיעה, התשס"ג–2003‏5[[7]](#footnote-7), אלא אם כן שוכנע בית המשפט, מטעמים מיוחדים שיירשמו, כי בשל נסיבות ביצוע העבירה או נסיבותיו המיוחדות של הנאשם, ובכלל זה היותו של הנאשם קטין, ניתן להסתפק במעצר בפיקוח אלקטרוני. | | | |
|  |  |  |  |  |  | (ג) לצורך החלטה על מעצר בפיקוח אלקטרוני יקבל בית המשפט דיווח מאת המנהל או מי מטעמו כי התקיימו כל אלה: | | | |
|  |  |  |  |  |  |  | (1) מעצר העצור בפיקוח אלקטרוני עומד במכסת מספר המפוקחים שקבע השר לפי סעיף 22ז, ומקום הפיקוח המוצע אינו נמנה עם המקומות שקבע השר כי לא ניתן לקיים בהם פיקוח אלקטרוני כאמור באותו סעיף; | | |
|  |  |  |  |  |  |  | (2) מקום הפיקוח המוצע ואמצעי התקשורת המצויים בו מאפשרים פיקוח אלקטרוני, והושלמו בו ההתאמות הנדרשות לצורך קיום הפיקוח האלקטרוני. | | |
|  |  |  |  |  |  | (ד) לא הוגש דיווח המנהל לפי סעיף קטן (ג) בתוך חמישה ימים מיום שהורה על כך בית המשפט, יובא העצור לפני שופט בתוך 24 שעות מתום המועד האמור; לעניין סעיף זה לא יבואו במניין הימים שבתות ומועדי ישראל המפורטים בסעיף 18א(א) לפקודת סדרי השלטון והמשפט, התש"ח–1948[[8]](#footnote-8) | | | |
|  |  | תסקיר מעצר לעניין מעצר בפיקוח אלקטרוני – | | | 22ג. | (א) הורה בית המשפט על הגשת תסקיר מעצר בהתאם להוראות סעיף 21א לצורך דיון בעניין מעצר בפיקוח אלקטרוני, יכלול תסקיר המעצר התייחסות גם לכל אלה: | | | |
|  |  |  |  |  |  |  | (1) התאמת העצור למעצר בפיקוח אלקטרוני; | | |
|  |  |  |  |  |  |  | (2) מקום הפיקוח המוצע; | | |
|  |  |  |  |  |  |  | (3) בני משפחה או דיירים נוספים המתגוררים במקום הפיקוח המוצע, וכן אפשרות התאמתם של בני המשפחה או הדיירים כאמור, או של אדם אחר, לשמש ערבים לקיום תנאי המעצר בפיקוח אלקטרוני. | | |
|  |  |  |  |  |  | (ב) על אף הוראות סעיף 21א(א), לא יורה בית המשפט על מעצר בפיקוח אלקטרוני בלא קבלת תסקיר מעצר כאמור בסעיף קטן (א) לגבי עצור כמפורט להלן, אלא מטעמים חריגים שיירשמו: | | | |
|  |  |  |  |  |  |  | (1) מי שנאשם בעבירה המנויה בסעיף 22ב(ב); | | |
|  |  |  |  |  |  |  | (2) מי שנעצר או נאסר בעבר | | |
|  |  |  |  |  |  | (ג) אין בהוראות סעיף זה כדי לפגוע בסעיף 10ז(ב) לחוק הנוער (שפיטה, ענישה ודרכי טיפול), התשל"א–1971[[9]](#footnote-9) (בסימן זה – חוק הנוער). | | | |
|  |  | תכנית הפיקוח | | | 22ד. | החליט בית המשפט על מעצר בתנאי פיקוח אלקטרוני – | | | |
|  |  |  |  |  |  | (1) יפרט בהחלטתו את כל אלה (בסימן זה – תכנית הפיקוח): | | | |
|  |  |  |  |  |  |  | (א) כתובת מקום הפיקוח; | | |
|  |  |  |  |  |  |  | (ב) תקופת המעצר בפיקוח אלקטרוני, בהתאם להוראות סעיף 22ה (בסימן זה – תקופת הפיקוח); | | |
|  |  |  |  |  |  |  | (ג) | (1) פרקי זמן שבהם רשאי המפוקח לצאת ממקום הפיקוח, לתכלית מבין התכליות המנויות בפסקת משנה (2), שתפורט בהחלטה (בסימן זה – חלון פיקוח), אם סבר בית המשפט כי יש מקום לכך, והוא מצא כי אין במתן אפשרות ליציאה כאמור כדי לסכל את מטרת המעצר בפיקוח אלקטרוני וכי יש דרך סבירה לפקח על המפוקח בזמן חלון הפיקוח; | |
|  |  |  |  |  |  |  |  | (2) חלון פיקוח כאמור בפסקת משנה (1) יכול שיהיה לצורך יציאה לעבודה, קבלת טיפול רפואי, קבלת טיפול נפשי או טיפול אחר הדרוש למפוקח, פגישה עם קצין מבחן בהתאם להמלצת שירות המבחן, ולגבי מפוקח שהוא קטין – גם לצורך לימודים בבית ספר, ויכול שיהיה לתכלית אחרת שהומלצה בתסקיר המעצר, או לתכלית חשובה אחרת, מטעמים שיירשמו; | |
|  |  |  |  |  |  |  | (ד) מגבלות ותנאים נוספים שיחולו על המפוקח בתקופת הפיקוח, לרבות הטלת ערובה, כהגדרתה בסעיף 41, להבטחת מילוי התנאים שנקבעו בהחלטה על המעצר בפיקוח אלקטרוני וקביעת מלווים למפוקח בזמן חלון הפיקוח, אם מצא בית המשפט כי הדבר נדרש; לעניין זה יחולו הוראות סעיפים 46 ו-48(א) למעט פסקה (1) המובאת בו, בשינויים המחויבים, ובלבד שכל החלטה על מעצר בפיקוח אלקטרוני תכלול צו איסור יציאת המפוקח מן הארץ; | | |
|  |  |  |  |  |  | (2) יקבע בהחלטתו כי אדם שנמצא מתאים ואשר נתן את הסכמתו לכך, יהיה ערב לקיום תנאי המעצר בפיקוח אלקטרוני כאמור בפסקה (1)(ג) ו-(ד). | | | |
|  |  | תקופת הפיקוח | | | 22ה. | (א) תקופת הפיקוח לא תעלה על תשעה חודשים ואולם רשאי בית המשפט שהחליט על המעצר בפיקוח אלקטרוני, להאריך את תקופת הפיקוח בתקופות נוספות שלא יעלו על 90 ימים כל אחת, מטעמים שיירשמו. | | | |
|  |  |  |  |  |  | (ב) הוראות סעיפים 60 ו-61 לא יחולו לגבי התקופה שבה שהה מפוקח במעצר בפיקוח אלקטרוני לפי הוראות סימן זה למעט אם תכנית הפיקוח איננה כוללת חלון פיקוח שאיננו קבלת טיפול רפואי, קבלת טיפול נפשי או טיפול אחר הדרוש למפוקח ופגישה עם קצין מבחן בהתאם להמלצת שירות המבחן | | | |
|  |  | תחולת הוראות | | | 22ו. | הוראות סעיפים 47, 48(ב1) עד (ה), 49 עד 51 ו-55 יחולו בשינויים המחויבים גם על מעצר בפיקוח אלקטרוני. | | | |
|  |  | מכסת מפוקחים בפיקוח אלקטרוני ומקומות שבהם לא ניתן לקיים פיקוח אלקטרוני | | | 22ז. | (א) השר, בהסכמת שר האוצר ובהתייעצות עם שר המשפטים ובאישור ועדת החוקה חוק ומשפט וועדת המדע והטכנולוגיה של הכנסת (להלן- ועדת הכנסת המשותפת), יקבע בצו מספר מרבי של מפוקחים שניתן לפקח עליהם בעת ובעונה אחת בפיקוח אלקטרוני, ורשאי הוא לקבוע כאמור בחלוקה לפי מחוזות; לעניין זה, המספר המרבי שיקבע השר כאמור יכלול הן עצורים בפיקוח אלקטרוני לפי החוק, והן אסירים ששוחררו על-תנאי בפיקוח אלקטרוני לפי הוראות סעיף 13א לחוק שחרור על-תנאי ממאסר. | | | |
|  |  |  |  |  |  | (ב) השר יקבע בצו כאמור בפסקת משנה (א) רשימת מקומות או סוגי מקומות שבהם לא ניתן לקיים מעצר בפיקוח אלקטרוני בשל קושי מיוחד במימוש תכנית הפיקוח, | | | |
|  |  | מינוי מנהל הפיקוח האלקטרוני וסמכויותיו | | | 22ח. | (א) הנציב כהגדרתו בפקודת בתי הסוהר [נוסח חדש], התשל"ב–1971[[10]](#footnote-10) (להלן – פקודת בתי הסוהר), ימנה סוהר בכיר כהגדרתו בפקודה האמורה (בסימן זה – סוהר בכיר) לתפקיד מנהל הפיקוח האלקטרוני. | | | |
|  |  |  |  |  |  | (ב) המנהל יהיה אחראי על כל אלה: | | | |
|  |  |  |  |  |  |  | (1) פיקוח על עמידתם של המפוקחים בתנאי תכנית הפיקוח שנקבעה להם; | | |
|  |  |  |  |  |  |  | (2) ביצוע פעולות בקרה על הפעלת הפיקוח האלקטרוני ועל פעילות החברה המפעילה; | | |
|  |  |  |  |  |  |  | (3) תיאום בין הגורמים השותפים להפעלת תכנית הפיקוח; | | |
|  |  |  |  |  |  |  | (4) קביעת תכניות פרטניות לליווי סוציאלי של מפוקחים, אם סבר כי הדבר נדרש בנסיבות העניין, וכן פיקוח על ביצוע התכניות האמורות; | | |
|  |  |  |  |  |  |  | (5) כל תפקיד אחר שהוטל עליו לפי הוראות החוק. | | |
|  |  |  |  |  |  | (ג) | (1) המנהל יהיה רשאי לאשר יציאה חד-פעמית של המפוקח ממקום הפיקוח שלא בהתאם לתנאי תכנית הפיקוח, במקרים המפורטים להלן: | | |
|  |  |  |  |  |  |  |  | (א) המנהל מצא כי הדבר נדרש בשל צורך רפואי דחוף או טעם דחוף אחר, ובלבד ששוכנע כי יש הצדקה לכך וכי העניין אינו סובל דיחוי; | |
|  |  |  |  |  |  |  |  | (ב) היציאה ממקום הפיקוח נדרשת לצורך הופעת המפוקח לפני הממונה או לפני סוהר בכיר שהנציב הסמיכו לכך, כדי לטעון את טענותיו בעניין הפסקת תכנית הפיקוח, הכל כאמור בסעיף 22ט(ב)(3); | |
|  |  |  |  |  |  |  | (2) המנהל יתעד בכתב את החלטתו לפי סעיף קטן זה ויודיע עליה לחברה המפעילה, לתובע, למשטרת ישראל ולבית המשפט. | | |
|  |  | הפסקה של מעצר בפיקוח אלקטרוני | | | 22ט. | (א) השר ימנה סוהר בדרגת גונדר משנה לפחות בעל השכלה משפטית שלו ניסיוןבביצוע תפקידים מעין שיפוטיים (בהתייעצות עם שב"ס) לתפקיד ממונה על הפיקוח האלקטרוני (בסימן זה – הממונה). | | | |
|  |  |  |  |  |  | (ב) | (1) היה לממונה יסוד סביר להניח כי מפוקח הפר את תנאי המעצר בפיקוח אלקטרוני, וחזר והפר אותם גם לאחר התראה, או כי הפר הפרה מהותית של תכנית הפיקוח, רשאי הוא להורות על הפסקת המעצר בפיקוח אלקטרוני והחזרתו למעצר במקום מעצר כמשמעותו בסעיף 7(א); | | |
|  |  |  |  |  |  |  | (2) לצורך החלטתו לפי פסקה (1), ישקול הממונה, בין השאר, את חומרת העבירה שבה מואשם המפוקח ואת נסיבותיה, את מהות ההפרה ואת נסיבותיה, וכן נסיבות נוספות הנוגעות לעניין, ובכלל זה היותו של המפוקח קטין; | | |
|  |  |  |  |  |  |  | (3) לא יורה הממונה על הפסקת המעצר בפיקוח אלקטרוני של מפוקח לפי פסקה (1), אלא לאחר שנתן למפוקח הזדמנות לטעון את טענותיו לפניו או לפני סוהר בכיר שהנציב הסמיכו לכך; | | |
|  |  |  |  |  |  |  | (4) ניתנה למפוקח הזדמנות לטעון את טענותיו כאמור בפסקה (3) וטרם התקבלה החלטת הממונה כאמור בפסקה (1), יהיה רשאי הממונה או הסוהר הבכיר כאמור בפסקה (3), להורות על החזקתו במקום מעצר כאמור בפסקה (1) לתקופה שלא תעלה על 24 שעות, מטעמים שיירשמו. | | |
|  |  |  |  |  |  | (ג) | (1) הורה הממונה על הפסקת המעצר בפיקוח אלקטרוני כאמור בסעיף קטן (ב), יובא העצור לפני בית המשפט בהקדם האפשרי ולא יאוחר מתום חמישה ימים מהפסקת המעצר כאמור, ולעניין מפוקח שהוא קטין – לא יאוחר מתום 36 שעות מהפסקת המעצר; בית המשפט יבחן את החלטת הממונה ויהיה רשאי להשאירה על כנה, לבטלה, או להורות על המשך החזקתו של העצור במעצר בפיקוח אלקטרוני, בתנאים שיקבע; בדיון לפי סעיף זה יחולו הוראות סעיף 21(ב)(2) ו-(ג); בסעיף זה, "בית המשפט" – בית המשפט שהורה על מעצרו של הנאשם בפיקוח אלקטרוני, ולעניין קטין – בית משפט לנוער, כמשמעותו בחוק הנוער, או שופט נוער כהגדרתו בחוק האמור, ככל הניתן; | | |
|  |  |  |  |  |  |  | (2) על אף האמור בפסקה (1), לעניין מפוקח שהוא קטין – שבתות וחגים לא יובאו במניין השעות (במצב זה אפשר להגיע גם לחמישה וחצי ימים אם יש שבת וחג- והרי הכוונה היתה להקל על הקטין...); דיון שעל בית המשפט לקיימו במוצאי שבת או חג, רשאי בית המשפט לקיימו בתוך שש שעות מצאת השבת או החג; לעניין זה, "חג" – כהגדרתו בסעיף 29; | | |
|  |  |  |  |  |  |  | (3) לא הובא מפוקח לפני בית המשפט בתוך חמישה ימים או בתוך 36 שעות, לפי העניין, יוחזר למעצר בפיקוח אלקטרוני, ואולם רשאי בית המשפט, לבקשת תובע ומטעמים מיוחדים שיירשמו, להורות על המשך מעצרו של המפוקח במקום מעצר כמשמעותו בסעיף 7(א) לפרק זמן שיקבע ושלא יעלה על 24 שעות נוספות, לצורך קיום הדיון לפניו. | | |
|  |  |  |  |  |  | (ד) עצור, מפוקח ותובע רשאים להגיש בקשת רשות ערעור (מדוע ערעור ברשות?) על החלטת בית המשפט כאמור בסעיף קטן (ג) לפני בית משפט שלערעור, שידון בה בשופט יחיד; בקשת רשות ערעור תוגש בתוך 30 ימים מיום שניתנה החלטת בית המשפט, ואולם בית המשפט שלערעור רשאי להאריך את המועד האמור מטעמים שיירשמו. | | | |
|  |  |  |  |  |  | (ה) נתפס מפוקח כשהוא שוהה מחוץ למקום הפיקוח שלא בהתאם לתנאי תכנית הפיקוח באופן העולה כדי הפרה מהותית, יובא לפני הממונה או לפני סוהר בכיר כאמור בסעיף קטן (ב)(3), לצורך בחינת הפסקת המעצר בפיקוח אלקטרוני לפי סעיף קטן (ב)(1), בהקדם האפשרי, ולא יאוחר מ–24 שעות ממועד תפיסתו, ועד להבאתו כאמור יוחזק במקום מעצר כמשמעותו בסעיף 7(א); לעניין זה יחולו הוראות סעיף קטן (ג)(2), גם לגבי מפוקח שהוא בגיר, בשינויים המחויבים; | | | |
|  |  |  |  |  |  | (ו) הוראות סעיף 62א לפקודת בתי הסוהר לא יחולו לגבי החלטת הממונה לפי סעיף זה. | | | |
|  |  |  |  |  |  | (ז) לעניין סעיף זה, "הפרה מהותית של תנאי הפיקוח" – כל אחד מאלה: | | | |
|  |  |  |  |  |  |  | (1) יציאה ממקום הפיקוח שלא לפי תכנית הפיקוח או בלא קבלת אישור לכך, לרבות יציאה לחלון פיקוח שלא לפי השעות שנקבעו לכך, והכול לפרק זמן או בתדירות שקבע הממונה בנוהל שאישר השר ושהובא לידיעת המפוקח; | | |
|  |  |  |  |  |  |  | (2) ביצוע עבירה בתקופת הפיקוח; | | |
|  |  |  |  |  |  |  | (3) פגיעה מכוונת בציוד הפיקוח האלקטרוני או ניתוקו במעשה או במחדלעל ידי המפוקח, בסיועו או באמצעות אחר, או אי-דיווח על כל פגיעה או תקלה בציוד הפיקוח האלקטרוני שהמפוקח היה מודע לה; | | |
|  |  |  |  |  |  |  | (4) אי-שיתוף פעולה עם נציג שירות בתי הסוהר, משטרת ישראל או נציג החברה המפעילה, בכל עניין הנוגע לתכנית הפיקוח, או לבירור בדבר עמידה בתנאי תכנית הפיקוח. | | |
|  |  | בירור הפרת תנאי פיקוח | | | 22י. | (א) התעורר חשד להפרת תנאי תכנית הפיקוח, רשאי המנהל או סוהר שהמנהל הסמיכו לכך, לצורך בירור ההפרה – | | | |
|  |  |  |  |  |  |  | (1) לדרוש מכל אדם למסור לו את שמו ומענו ולהציג לפניו תעודת זהות או תעודה רשמית אחרת המזהה אותו; | | |
|  |  |  |  |  |  |  | (2) לדרוש מכל אדם הנוגע בדבר למסור לו כל ידיעה או מסמך הדרושים לבירור; בפסקה זו, "מסמך" – לרבות פלט, כהגדרתו בחוק המחשבים, התשנ"ה–1995[[11]](#footnote-11). | | |
|  |  |  |  |  |  |  | (3) להיכנס למקום הפיקוח. | | |
|  |  |  |  |  |  | (ב) סירב מפוקח להיענות לבקשת המנהל או לבקשת סוהר לפי סמכותו בהתאם להוראות סעיף זה, רשאי הממונה להורות על הפסקת המעצר בפיקוח אלקטרוני והחזרתו למעצר במקום מעצר כמשמעותו בסעיף 7(א) לפי הוראות סעיף 22ט(ב)(1), ויחולו לעניין זה שאר הוראות סעיף 22ט, בשינויים המחויבים. | | | |
|  |  | סמכויות עיכוב ומעצר של סוהר | | | 22יא. | הוראות סעיף 95ב(א) לפקודת בתי הסוהר יחולו גם בעת ליווי מפוקח ממקום הפיקוח או מתחנת משטרה אל בית מעצר או אל בית סוהר, לצורך הבאתו לפני הממונה או לפני סוהר בכיר שהנציב הסמיכו לכך לפי סעיף 22ט(ב)(3). | | | |
|  |  | ביצוע ותקנות | | | 22יב. | השר ממונה על ביצועו של סימן זה, והוא רשאי, בהסכמת שר המשפטים, לקבוע תקנות לביצועו. | | | |
|  |  | עונשין |  |  | 22יב 1. | הפוגע בציוד הפיקוח האלקטרוני או הגורם לניתוקו, במעשה או במחדל, בסיועו או באמצעות אחר, דינו- | | | |
|  |  | דיווח לכנסת | | | 22יג. | השר ידווח לוועדת החוקה חוק ומשפט של הכנסת, מדי שנה בשנה, במהלך תקופה של שלוש שנים מיום תחילתה של הצעת חוק פיקוח אלקטרוני על עצור ועל אסיר משוחרר על-תנאי (תיקוני חקיקה), התשע"ד–2013, על כל אלה: | | | |
|  |  |  |  |  |  | (1) פרסום צווים לפי סעיף 22ז; | | | |
|  |  |  |  |  |  | (2) מספר המפוקחים בתכנית הפיקוח האלקטרוני; | | | |
|  |  |  |  |  |  | (3) היקף הפעלת סמכות הממונה להפסקת הפיקוח האלקטרוני לפי סעיף 22ט."; | | | |
|  |  | (6) בסעיף 23(א)(6), אחרי "להימלט מהדין" יבוא "או שהוא עצור בתנאי פיקוח אלקטרוני, ויש יסוד סביר להניח כי הוא הפר תנאי מתנאי תכנית הפיקוח". | | | | | | | |
|  |  | (7) בסעיף 63, אחרי "שוחרר בערובה" יבוא "ובכלל זה אם נעצר בתנאי פיקוח אלקטרוני בצירוף קביעת ערובה" ואחרי "הודעת הערעור" יבוא "ואם היה עצור בפיקוח אלקטרוני – להורות על המשך מעצרו בפיקוח אלקטרוני לתקופה האמורה". | | | | | | | |
|  |  | פרק ב': תיקון חוק שחרור על-תנאי ממאסר | | | | | | | |
| תיקון חוק שחרור על-תנאי ממאסר | 2. | בחוק שחרור על-תנאי ממאסר, התשס"א–2011[[12]](#footnote-12) (להלן – חוק שחרור על-תנאי) – | | | | | | | |
|  |  | (1) בסעיף 8(ב), בסופו יבוא "ואולם בחישוב תקופת המאסר לעניין סעיף זה, לא תובא בחשבון התקופה שבה היה האסיר במעצר בפיקוח אלקטרוני, כמשמעותו בסעיף 22ב לחוק סדר הדין הפלילי (סמכויות אכיפה – מעצרים), התשנ"ו–1996[[13]](#footnote-13) (בחוק זה – חוק המעצרים)"; | | | | | | | |
|  |  | (2) אחרי סעיף 13 יבוא: | | | | | | | |
|  |  | "שחרור על-תנאי ממאסר בפיקוח אלקטרוני | | | 13א. | (א) בלי לגרוע מהוראות סעיף 13, רשאית הוועדה, מנימוקים שיירשמו, להתנות את שחרורו על-תנאי של האסיר בקיומו של פיקוח אלקטרוני על עמידתו בתנאי המגביל את יציאתו ממקום מסוים או את כניסתו למקום מסוים, בהתאם לתכנית הפיקוח שנקבעה לו (בסעיף זה – שחרור על-תנאי בפיקוח אלקטרוני), בכל תקופת התנאי או בחלק ממנה, אם סברה כי תנאי זה מתאים ונדרש בנסיבות העניין. | | | |
|  |  |  |  |  |  | (ב) | (1) לא תחליט ועדת השחרורים על שחרור על-תנאי בפיקוח אלקטרוני לפי סעיף קטן (א), אלא בהסכמת האסיר, ולאחר שקיבלה חוות דעת של הרשות לשיקום האסיר, ולפיה האסיר נמצא מתאים לשחרור על-תנאי בפיקוח אלקטרוני, ומוצעת בה תכנית לשיקומו של האסיר כאמור בסעיף 9(8)(א); | | |
|  |  |  |  |  |  |  | (2) חוות הדעת של הרשות לשיקום האסיר כאמור בפסקה (1) תכלול גם התייחסות לכל אלה: | | |
|  |  |  |  |  |  |  |  | (א) התאמת האסיר לשחרור על-תנאי בפיקוח אלקטרוני; | |
|  |  |  |  |  |  |  |  | (ב) מקום הפיקוח המוצע; | |
|  |  |  |  |  |  |  |  | (ג) בני משפחה או דיירים נוספים המתגוררים במקום הפיקוח המוצע. | |
|  |  |  |  |  |  | (ג) על שחרור על-תנאי בפיקוח אלקטרוני לפי סעיף זה, יחולו הוראות סעיפים 22א, 22ב(ג), 22ד(1), 22ז(ב), 22ח ו-22יא לחוק המעצרים, בשינויים המחויבים ובשינויים אלה: | | | |
|  |  |  |  |  |  |  | (1) בסעיף 22ד(1) – | | |
|  |  |  |  |  |  |  |  | (א) בפסקת משנה (ב), המילים ""בהתאם להוראות סעיף 22ה" – לא ייקראו; | |
|  |  |  |  |  |  |  |  | (ב) במקום פסקאות משנה (ג) ו-(ד) יקראו: | |
|  |  |  |  |  |  |  |  |  | "(3) פירוט תכנית הפיקוח לעניין הזמנים שבהם נדרש המפוקח לשהות במקום הפיקוח, וכן קביעת הגבלות לעניין המקומות שבהם הוא רשאי לשהות בזמנים שבהם אין הוא חייב להיות במקום הפיקוח, ככל שמצאה ועדת השחרורים כי יש מקום לקבוע הגבלות כאמור; |
|  |  |  |  |  |  |  |  |  | (4) תנאים ומגבלות נוספים שיחולו על המפוקח בתקופת הפיקוח, לפי הוראות סעיף 13"; |
|  |  |  |  |  |  |  | (2) בסעיף 22ח(ג)(2), במקום "ולבית המשפט" יקראו "ולוועדה". | | |
|  |  |  |  |  |  | (ד) בסעיף זה, "פיקוח אלקטרוני" – כהגדרתו בסעיף 22א לחוק המעצרים; | | | |
|  |  | (3) בסעיף 21(א), אחרי "בסעיף 13(ב) עד (ה)", יבוא "או את תנאי תכנית הפיקוח לפי סעיף 13א"; | | | | | | | |
|  |  | (4) בסעיף 23, אחרי סעיף קטן (ב) יבוא: | | | | | | | |
|  |  |  | "(ב1) ביקש בא כוח היועץ המשפטי לממשלה דיון לפי סעיף קטן (א), או דיווחה רשות על הפרת תנאי מתנאי השחרור לפי סעיף קטן (ב), בשל הפרת תנאי תכנית הפיקוח האלקטרוני שנקבעה לאסיר לפי סעיף 13א, תקיים הוועדה את הדיון בהפרת התנאי בהקדם האפשרי ולא יאוחר מתום 15 ימים ממועד בקשת בא כוח היועץ המשפטי לממשלה או קבלת דיווח הרשות, לפי העניין; | | | | | | |
|  |  | (5) בסעיף 45 – | | | | | | | |
|  |  |  | (א) האמור בו יסומן "(א)"; | | | | | | |
|  |  |  | (ב) אחרי סעיף קטן (א) יבוא: | | | | | | |
|  |  |  |  | "(ב) תקנות שהתקין השר לביטחון הפנים לפי סעיף 22יב לחוק המעצרים, לעניין הפעלת הפיקוח האלקטרוני, יחולו גם לעניין פיקוח אלקטרוני על שחרור על-תנאי של אסיר לפי סעיף 13א, בשינויים המחויבים." | | | | | |
|  |  | פרק ג': תיקוני חקיקה נוספים | | | | | | | |
| תיקון חוק הנוער (שפיטה, ענישה ודרכי טיפול) | 3. | בחוק הנוער (שפיטה, ענישה ודרכי טיפול), התשל"א–1971[[14]](#footnote-14), בסעיף 10יד(ב), אחרי "על 16 שעות ביום" יבוא "או הורה בית המשפט על מעצרו של קטין בפיקוח אלקטרוני, לפי הוראות סימן ג'1 בפרק ב' לחוק המעצרים" ובמקום "האמור" יבוא "או של המעצר האמורים, לפי העניין". | | | | | | | |
| תיקון חוק הבטחת הכנסה | 4. | בחוק הבטחת הכנסה, התשמ"א–1980[[15]](#footnote-15), בתוספת הראשונה, בפרט (18) – | | | | | | | |
|  |  | (1) בפסקה (א), בסופה יבוא "או שהוא נעצר בפיקוח אלקטרוני כאמור בסעיף 22ב לחוק המעצרים, בתנאים המונעים ממנו להשתלב בעבודה"; | | | | | | | |
|  |  | (2) בפסקה (ב), אחרי "לחוק המעצרים" יבוא "או הוטל עליהם מעצר בפיקוח אלקטרוני כאמור בסעיף 22ב לחוק האמור" במקום "סעיף 49 לחוק האמור" יבוא "סעיף 49 או סעיף 22ד(2) לחוק האמור, לפי העניין". | | | | | | | |
| תיקון חוק זכויות נפגעי עבירה | 5. | בחוק זכויות נפגעי עבירה, התשס"א–2001[[16]](#footnote-16), בתוספת השנייה, בפרט (4), אחרי "התשנ"ו–1996" יבוא "או מעצר של החשוד בפיקוח אלקטרוני כאמור בסימן ג'1 לפרק א' בחוק האמור", אחרי "התנאים" יבוא "או פרטי תכנית הפיקוח כהגדרתה בסעיף 22ד לחוק האמור, לפי העניין", אחרי "שתנאי השחרור" יבוא "או שתנאי תכנית הפיקוח", ואחרי "תנאי השחרור" יבוא "או פרטי תכנית הפיקוח". | | | | | | | |
| תקצוב | 5א. |  | | | | | | | |
| עונשין | 5ב. |  | | | | | | | |
| תחילה | 6. | (א) תחילתו של חוק זה , למעט סעיף \_\_\_, שישה חודשים מיום פרסומו;  (ב) תחילתו של סעיף\_\_\_\_, 30 ימים מיום פרסומו (הסמכת סיירים- ויתכן שיש צורך בסעיפים נוספים) | | | | | | | |

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. ס"ח התשנ"ו, עמ' 338; התשע"ב, עמ' 378. [↑](#footnote-ref-1)
2. דיני מדינת ישראל, נוסח חדש 25, עמ' 505. [↑](#footnote-ref-2)
3. ס"ח התשס"א, עמ' 410. [↑](#footnote-ref-3)
4. ס"ח התשל"ב, עמ' 22. [↑](#footnote-ref-4)
5. כוונתה של הוועדה להקל [↑](#footnote-ref-5)
6. ס"ח התשי"ב, עמ' 354. [↑](#footnote-ref-6)
7. ס"ח התשס"ג, עמ' 502. [↑](#footnote-ref-7)
8. ע"ר התש"ח, תוס' א', עמ' 1. [↑](#footnote-ref-8)
9. ס"ח התשל"א, עמ' 134. [↑](#footnote-ref-9)
10. ס"ח התשל"ב, עמ' 22. [↑](#footnote-ref-10)
11. ס"ח התשנ"ה, עמ' 366. [↑](#footnote-ref-11)
12. ס"ח התשס"א, עמ' 410; התשע"ב, עמ' 390. [↑](#footnote-ref-12)
13. ס"ח התשנ"ו, עמ' 338. [↑](#footnote-ref-13)
14. ס"ח התשל"א, עמ' 134; התשע"ב, עמ' 58. [↑](#footnote-ref-14)
15. ס"ח התשמ"א, עמ' 30; התשע"ג, עמ' 31. [↑](#footnote-ref-15)
16. ס"ח התשס"א, עמ' 183; התשע"ב, עמ' 604. [↑](#footnote-ref-16)